《重游西涯次韵方石》
明代·李东阳

流水平堤柳绕垣，重来又隔几寒暄。轻鸥似解随人意，老马犹能识寺门。

千载高情彭泽社，百年幽事杜陵村。王郎亦有携琴兴，聊共清风石上尊。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。